રાજ્યના સંજીક ન્યાય અધિકારિતા મંત્રી આત્મારામ પરમારે સ્વાગત પ્રવચનમાં વડાપ્રધાનને જન્મદિનની શુભેછા આપતા કહ્યું કે વડાપ્રધાનનો દિવ્યાંગો માટેનો પ્રેમ, લાગણી અને સહાનુભૂતિના કારણે આટલું મોટું શ્રેય આજે નવસારી અને ગુજરાતને મળ્યું છે. ગુજરાત દિવ્યાંગો માટે કરેલ કામગીરીમાં સદાય અગ્રેસર રહ્યું છે. જેના કારણે આજે નવસારી વૈશ્વિકસ્તરે પ્રસ્થાપિત થયું છે. રાજય સરકારના અભિગમ અને સેવાભાવી સંસ્થાઓના સહયોગને કારણે જે યજ્ઞ થયો તે માટે તેમણે સૌને અભિનંદન આપ્યા હતા.